Andreia C. Faria

Andrea C. Faria, nada no Porto en 1984, é unha poeta portuguesa, galardoada co Premio de Autores 2018 e o Premio Literario da Fundación Inês de Castro 2019 e o Premio PEN Clube Português 2022 .

En 2024 participou no Rosalía en Camiño 2024 celebrado e Padrón e Santiago.

 Traxectoria 
En 2019 publicou un volume coa súa obra recollida en Alegria para o fim do mundo, na colección Elogio da Sombra, coordinada por Valter Hugo Mãe, quen considera que «a obra de Andreia C. Faria figura entre as máis urxentes, magníficas, da poesía contemporánea».

Un dos seus poemas foi incluído na antoloxía Os Cem Melhores Poemas Portugueses dos Últimos Cem Anos (2017), organizada polo xornalista e crítico literario José Mário Silva.

 Obra 

 De haver relento (2008). Cosmorama Edições. 
 Flúor (2013). Textura Edições.
 Um pouco acima do lugar onde melhor se escuta o coração (2015). Edições Artefacto
 Tão Bela Como Qualquer Rapaz (2017). Língua Morta.
 Alegria para o fim do mundo (2019). Porto Editora. 210 páxs. ISBN 978-972-0-03160-0.
 Clavicórdio (2020). Língua Morta. 96 páxs. ISBN 9786120009178.
 Canina (2022). Tinta-da-China. 96 páxs. ISBN 9789896716936.
 Canto do Aumento (2024). Mr. Teste, col. Fulgor Quotidiano. 90 páxs. ISBN 9786120017043.

 Premios e Recoñecementos 
Recibiu o premio ao Mellor Libro de Poesía nos Premios Autores 2018 da SPA - Sociedade Portuguesa de Autores coa obra Tão Bela Como Qualquer Rapaz. Este libro tamén foi incluído polo crítico e ensaísta António Guerreiro na lista dos mellores libros de poesía do ano 2017 do xornal Público.

Foi galardoada co Premio Literario da Fundación Inês de Castro 2019 polo seu libro Alegría para o fim do mundo.

En 2022 recibiu o Premio PEN Clube Português de Poesia pola súa obra Canina.

 Notas 

Categoría:Nados no Porto
Categoría:Poetas de Portugal
Categoría:Nados en 1984